|  |
| --- |
| Izziņa par atzinumos sniegtajiem iebildumiemnoteikumu projekts “Grozījumi Ministru kabineta 2017. gada 9. maija noteikumos Nr.253 “Atsevišķu inženierbūvju būvnoteikumi”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi:

|  |  |
| --- | --- |
| Datums  | 21.08.2019. |
|  |  |
| Saskaņošanas dalībnieki  | Tieslietu ministrija, Finanšu ministrija, Aizsardzības ministrija, Iekšlietu ministrija, Satiksmes ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Latvijas Tirdzniecības un rūpniecības kamera, Latvijas Lielo pilsētu asociācija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Latvijas Pašvaldību savienības, Latvijas Lielo pilsētu asociācijas (Rīgas pilsētas būvvalde) |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | - | **Tieslietu ministrija:**1. No Būvniecības likuma 12. panta septītās un astotās daļas izriet, ka būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, izņemot likumā konkrēti norādītas darbības. Savukārt Būvniecības likuma 14. pants noteic, ka būvniecības informācijas sistēmu persona izmanto būvniecības ierosināšanā. Tāpat arī tehnisko un īpašo noteikumu, atļauju un saskaņojumu izdošana notiek būvniecības informācijas sistēmā. Tādējādi no minētajiem un citiem Būvniecības likuma pantiem izriet, ka būvniecības process, tostarp ar to saistītais administratīvais process, pamatā notiek elektroniski, proti, būvniecības informācijas sistēmā.Vienlaikus Ministru kabineta 2015. gada 28. jūlija noteikumi Nr. 438 "Būvniecības informācijas sistēmas noteikumi" regulē dokumentu iesniegšanas kārtību (piemēram, parakstīšanas veidus, noteiktu dokumentu aizpildīšanu tiešsaistes formā).Tiesību normu jaunradē jāievēro tehnoloģiskās neitralitātes princips. Proti, tiesību normas nedrīkst rakstīt konkrētai tehnoloģijai, tostarp informācijas sistēmai (*sal. Informācijas un komunikāciju tiesības. I sējums. Rīga: Turība, 2002, 33. lpp.*). Tā vietā izmantojams vispārīgs regulējums, kas raksturo sasniedzamo rezultātu vai citus nepieciešamos raksturlielumus (pazīmes, standartus u. tml.) (*sal. Satversmes tiesas 2019. gada 21. februāra sprieduma lietā Nr. 2018-10-0103 18.1. punkts*). Projekta kontekstā tas nozīmē, ka regulējumam jābūt vienlīdz piemērojamam gan tad, ja izmanto būvniecības informācijas sistēmu, gan tad, ja informācijas aprite notiek papīra formā.Projekta anotācijā norādīts, ka līdzšinējais būvniecības procesa regulējums pēc savas būtības ir domāts tieši darbībām ārpus būvniecības informācijas sistēmas. Savukārt projektā paredzētais regulējums liecina, ka tiek nodalīts process, izmantojot būvniecības informācijas sistēmu, kā arī tiek veidots plašs regulējums procesam, neizmantojot būvniecības informācijas sistēmu. Līdz ar to projekta izstrādē nav ievērots tehnoloģiskās neitralitātes princips. Vienlaikus projektā pamatā tiek norādīta nepieciešamība izmantot būvniecības informācijas sistēmu, lai gan tas ir Būvniecības likumā noteikts pamatprincips. Līdz ar to projektā būtu norādāmi tikai tie izņēmuma gadījumi, kad būvniecības informācijas sistēma nav izmantojama (vienlaikus projekta anotācijā ietverot pamatojumu šāda izņēmuma atbilstību Būvniecības likumam).Normatīvā akta tekstam jābūt lakoniskam, un ir jāizvairās no pārlieku kazuistiska regulējuma (*Normatīvo aktu projektu izstrādes rokasgrāmata,**https://tai.mk.gov.lv/book/1/chapter/79*). Pretēji tam projekta sākumā šobrīd ir noteikti pamatprincipi, tad iekļauts detalizēts regulējums saistībā ar būvniecības informācijas sistēmas izmantošanu, visbeidzot tiek regulēts process, neizmantojot būvniecības informācijas sistēmu. Izvērtējama iespējamība projekta regulējumu veidot vispārīgu, neuzsverot vairumā projekta vienību, ka ir izmantojama būvniecības informācijas sistēma, un neatkārtojot vispārīgajos jautājumos iekļauto regulējumu.Ievērojot minēto, lūdzam pārskatīt un precizēt projektu, kā arī attiecīgi papildināt projekta anotāciju. | **Panākta vienošanās**Ņemot vērā būvniecības jomas normatīvo aktu plašo un dažādo lietotāju loku būvniecības jomas normatīvajos aktos tiek ietverts detalizētāks tiesiskais regulējums kā citu jomu normatīvajos aktos. Tas pats attiecas arī uz konkrētajiem noteikumu projektiem. Lai nodrošinātu pietiekamu tiesisko skaidrību tiek nodalīts elektroniskais būvniecības process no rakstveida būvniecības procesa ārpus būvniecības informācijas sistēmas – tieši uz to norādot pašā regulējumā. Papildus jānorāda, ka noteikumu projektā tiek ievēroti tādi paši izteiksmes līdzekļi kā Būvniecības likumā, piemēram, norādot uz noteiktu veicamās darbības veidu (sk., piemēram, Būvniecības likuma 14.panta 1.1daļu). Ministrijas ieskatā prasība administratīvajā procesā noteiktā veidā izmantot noteiktu valsts informatīvo sistēmu pēc savas būtības nepārkāpj tehnoloģiskās neitralitātes principu. Šis princips būtu pārkāpts, ja valsts uzliktu par pienākumu izmantot noteiktu programmnodrošinājumu vai tikai specifisku datņu formātu – taču šo šis regulējums to neparedz. | - |
| 2. | - | **Latvijas Lielo pilsētu asociācija (Rīgas pilsētas būvvalde):**Projektu anotācijās norādīts, ka Ministru kabineta noteikumi stāsies spēkā nākamajā dienā pēc to izsludināšanas. Vienlaikus Projekti neparedz grozījumus, kas papildinātu Ministru kabineta noteikumus ar pārejas noteikumu. Atbilstoši Projektu anotācijās norādītājam grozījumu mērķis ir elektroniskais būvniecības process, kas atbilstoši Būvniecības likumam tiks ieviests ar 01.01.2020. Būvvalde vērš uzmanību, ka Projekti paredz vairāku darbību veikšanu Būvniecības informācijas sistēmā (turpmāk – BIS), piemēram, pilnvarojums (šobrīd BIS ir pieteikta problēma, ka nav iespējas pilnvarot juridisko personu), piekļūšana visai lietai un konkrētiem dokumentiem, būvdarbu uzsākšanas nosacījumu izpilde pa būves kārtām un trešo personu saskaņojums kā atsevišķs dokuments), bet nerisina jautājumu par tam nepieciešamo funkcionalitātes nodrošināšanu. Būvvalde uzskata, ka grozījumu spēkā stāšanas brīdis ir jāsasaista ar nepieciešamās BIS funkcionalitātes nodrošināšanu. Papildus, ņemot vērā Projektu anotācijās norādīto, ja kāda dokumenta iesniegšanai BIS nav pieejama atbilstoša funkcionalitāte sistēmā, tad personai ir jāizmanto vispārīgā funkcionalitāte iesniegumu iesniegšanai, Būvvalde vērš uzmanību, ka nebūtu pieļaujami izveidot situāciju, ka iesniegto būvniecības dokumentu kopums BIS tiktu veidots tikai ar esošo BIS funkcionalitāti “cits dokuments”, proti, ir jāizdala būvekspertīze, tehniskās apsekošanas atzinums, trešo personu saskaņojums, darbu veikšanas projekts, segto darbu akti, kultūrvēsturiskās inventarizācijas dokumentācija). | **Panākta vienošanās**Termiņu maiņa attiecas tikai uz jaunām būvniecības iecerēm, kuras tiks akceptētas pēc MK noteikumu spēkā stāšanās. Pārējām būvniecības iecerēm, kuras uzsāktas pirms šo noteikumu spēkā stāšanās un tiek turpinās pēc minētā termiņa ir spēkā iepriekšējie būvniecības ieceres realizācijas termiņi.BIS attīstības ietvaros funkcionalitātē tiks paplašināta. Taču BIS esošā funkcionalitāte ir pietiekoša, lai nodrošinātu elektronisko būvniecības procesu. Tas, ka noteiktu dokumentu iesniegšanai nav izveidota kāda īpaša funkcionalitātē, nenozīmē, ka šo dokumentu nevar iesniegt. Vēršam uzmanību, ka nevienā informācijas sistēmā nav iespējams izvairīties no vispārīgās funkcionalitātes izmantošanas, līdz ar to BIS dažādiem dokumentiem ir dažāda strukturēto datu detalizācija, ir dokumenti, kuru pievienošana ir paredzēta kā daļa no cita dokumenta. Piemēram, būvekspertīze ir būvprojekta sastāvdaļa, segto darbu akti ir daļa no būvdarbu žurnāla datiem, tehniskās apsekošanas atzinums paredzēts kā strukturēts dokuments, darbu veikšanas projekts un trešo personu saskaņojums paredzēti kā augšupielādējami (pievienojami) dokumenti. Papildus jānorāda, ka pilnvarojuma funkcionālā papildināšana BIS šobrīd tiek risināta, taču tas nav šo noteikumu jautājums. Pie tam, līdzīgi kā līdz šim būvdarbu uzsākšanas nosacījumus var izpildīt katrai kārtai atsevišķi. Vienlaikus vēršam, ka visu trešo personu (piemēram, kaimiņu) saskaņojumu saņemšana tikai caur BIS nav šī regulējuma jautājums. Tad, kad visām personām būs valsts elektroniskā adrese, varēs arī paredzēt atbilstošo tiesisko ietvaru un risinājumu. | - |
| 3. | - | **Latvijas Pašvaldību savienība:**Ievērojot to, ka noteikumu projekts paredz būtisku termiņu maiņu - projektēšanas nosacījumu izpildei, būvdarbu uzsākšanas nosacījumu izpildei, Paskaidrojuma rakstu un Apliecinājuma karšu realizācijas termiņos, lūdzam katru noteikumu pārejas noteikumos (Noslēguma jautājumi) nepārprotami precizēt, uz kurām būvniecības iecerēm termiņu maiņa attiecināma, līdzīgi kā Ēku būvnoteikumu 228.punktā. Vēršam uzmanību uz to, ka būvvaldes daļu no Apliecinājuma kartēm, Paskaidrojuma rakstiem, Būvatļaujām, kurām beidzies projektēšanas nosacījumu vai būvdarbu uzsākšanas nosacījumu izpildes termiņš ir beidzies, ir atcēlušas. | **Panākta vienošanās**Termiņu maiņa attiecas tikai uz jaunām būvniecības iecerēm, kuras tiks akceptētas pēc MK noteikumu spēkā stāšanās. Pārējām būvniecības iecerēm, kuras uzsāktas pirms šo noteikumu spēkā stāšanās un tiek turpinās pēc minētā termiņa ir spēkā iepriekšējie būvniecības ieceres realizācijas termiņi.Būvatļaujas, kuras ir atceltas, jo tām beidzies projektēšanas nosacījumu vai būvdarbu uzsākšanas nosacījumu izpildes termiņš, nav spēkā. Šādas būvniecības ieceres jārealizē no jauna.Vēršam uzmanību, ka attiecīgais Ēku būvnoteikumu punkts bija tieši radīts, lai pagarinātu iepriekš izdotos aktus. Šajā gadījumā, kad tas netiek darīts, pārejas regulējums nav nepieciešams – skaidrojums jau ir dots anotācijā. | - |
| 4. | - | **Latvijas Pašvaldību savienība:**Saistībā ar projektēšanas nosacījumu izpildes termiņa maiņu uz pieciem gadiem, un, ievērojot to, ka Tehnisko noteikumu derīguma termiņš parasti ir viens vai divi gadi, lūdzam precizēt būvniecības ierosinātāja un tehnisko noteikumu izdevēja rīcību gadījumos, kad beidzies derīguma termiņš, bet būvprojekts kopumā Būvvaldē vēl nav iesniegts. | **Panākta vienošanās**Tehnisko noteikumu derīguma termiņš un saskaņojuma nepieciešamība par tehnisko noteikumu izpildi ir tehnisko noteikumu izdevēja nosacījums.Būvvaldes pienākums ir pārliecināties, ka ir tehnisko noteikumu izdevēja saskaņojums, ja tāds ir nepieciešams, nevis vērtēt tehnisko noteikumu derīguma termiņu. | - |
| 5. | 94. Papildināt noteikumus ar 9.1 nodaļu šādā redakcijā:“**9.1 Būvniecības administratīvais process neizmantojot būvniecības informācijas sistēmu**…206.3 Būvniecības ieceres dokumentāciju, būvprojektu, kā arī izmainītās būvprojekta daļas izstrādā trijos eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu, bet Būvniecības likuma 6.1 panta pirmās daļas 1.punktā minētajos gadījumos – četros eksemplāros. Ja būvniecības ierosinātājs pats izstrādā būvniecības ieceres dokumentāciju, to sagatavo divos eksemplāros. | **Tieslietu ministrija:**Projekts papildina noteikumus ar jaunu nodaļu "Būvniecības administratīvais process, neizmantojot būvniecības informācijas sistēmu". Projekta anotācijā skaidrots, ka "papīra" būvniecības procesa regulējums ietverts tikai, ciktāl tas nepieciešams, lai nodrošinātu Būvniecības likuma pārejas noteikumu 22.–24. punktā noteikto tiesību normu realizāciju. Tādējādi būtībā šī nodaļa nosaka pārejas kārtību no pastāvošā tiesiskā regulējuma uz jauno tiesisko regulējumu.Izvērtējot šajā nodaļā paredzēto regulējumu, secināms, ka šajā nodaļā iekļautās vienības nereti sastāv no atsaucēm uz citām noteikumu vienībām (nodaļām, apakšnodaļām, punktiem) vai vispārīgām atsaucēm uz Būvniecības likumu. Tas liecina, ka varētu būt iespējams projekta regulējumu vispārīgi attiecināt uz būvniecības procesu neatkarīgi no tā, vai tiek izmantota būvniecības informācijas sistēma. Vienlaikus jāievēro, ka atsauce ir līdzeklis, kā saīsināt un vienkāršot normatīvā akta tekstu, jo, izmantojot atsauces, nav jāraksta viss jau reiz uzrakstītais teksts pilnībā. Tomēr atsauces ir jālieto saprātīgi un pamatoti, jo to pārmērīga lietošana var sarežģīt normatīvā akta satura uztveri (*sal. Normatīvo aktu projektu izstrādes rokasgrāmata, https://tai.mk.gov.lv/book/1/chapter/98*).Tāpat Būvniecības likuma pārejas noteikumu 22., 23. un 24. punktā jau ir noteikts regulējums saistībā ar t. s. "papīra" būvniecības procesu.Ievērojot minēto, lūdzam izvērtēt projektā paredzētā "būvniecības administratīvā procesa, neizmantojot būvniecības informācijas sistēmu", regulējumu. Ja tas tomēr ir nepieciešams, ieteicams to veidot iespējami vispārīgu, neatkārtojot Būvniecības likumā ietverto regulējumu un paredzot tikai pamatprincipus, kas nodrošinātu zināmu ekvivalenci būvniecības procesam, izmantojot būvniecības informācijas sistēmu.**Latvijas Lielo pilsētu asociācija (Rīgas pilsētas būvvalde):**Būvvalde konstatē, ka Projekti neatrunā gadījumu, ja līdz 31.12.2019. būvniecības process uzsākts elektroniski, neizmantojot BIS, Līdz ar to Projektu attiecīgie punkti ir jāpapildina ar vārdiem: “elektroniski – vienā eksemplārā”.**Latvijas Lielo pilsētu asociācija (Rīgas pilsētas būvvalde) – 25.09.2019.:**Atbilstoši noteikumu projektos noteiktajam elektroniskajiem būvniecības procesiem, kuri tiek turpināti pēc 01.01.2020. ārpus BIS, būs jāpievieno būvniecības ieceres dokumentācija BIS. Ņemot vērā, ka būvniecības process pārejas posmā tiks turpināts ārpus BIS, secināms, ka saņemtās dokumenta datnes būvvaldēm būs manuāli jāpievieno BIS. Ņemot vērā, ka minētajām darbībām ir nepieciešams papildu administratīvais resurss, iebilstam pret noteikumu projektu turpmāko virzību daļā par būvvalžu pienākumu pievienot BIS saņemtās būvniecības ieceres dokumentācijas elektroniskās datnes līdz 31.12.2019. ārpus BIS elektroniski iesāktajiem būvniecības procesiem.Ir jānosaka pārejas posms (būvniecības ierosinātāja tiesības līdz 31.12.2019. uzsākto būvniecības procesu turpināt ārpus BIS) ne vien uz papīra formas būvniecības ieceres dokumentāciju, bet arī uz elektroniskās formas būvniecības ieceres dokumentāciju. | **Ņemt vērā****Ņemts vērā****Ņemts vērā** | 9.1 nodaļa svītrota.3. Izteikt 13. punktu šādā redakcijā:“13. Būvniecības ieceres dokumentāciju izstrādā elektroniski vienā eksemplārā un to pievieno būvniecības informācijas sistēmā, ja veic elektronisko saskaņošanu. Ja būvniecības process noris ārpus būvniecības informācijas sistēmas, tad būvniecības ieceres dokumentāciju (paskaidrojuma rakstu, apliecinājuma karti, būvprojektu minimālā sastāvā) papīra dokumenta formā izstrādā trijos eksemplāros, Būvniecības likuma 6.1 panta pirmās daļas 1. punktā minētajos gadījumos – četros eksemplāros (izņemot būvprojektu minimālā sastāvā), bet elektroniski – vienā eksemplārā. Izstrādāto būvniecības ieceres dokumentāciju paraksta vai būvniecības informācijas sistēmā apstiprina būvspeciālists izņemot gadījumu, ja būvniecības ieceri izstrādā pats būvniecības ierosinātājs.”27. Izteikt 80. punktu šādā redakcijā:“80. Būvprojektu izstrādā elektroniski vienā eksemplārā un to pievieno būvniecības informācijas sistēmā, ja veic elektronisko saskaņošanu. Ja būvniecības process noris ārpus būvniecības informācijas sistēmas, tad būvprojektu papīra dokumenta formā izstrādā trijos eksemplāros (ar atbildīgā būvprojekta izstrādātāja un būvniecības ierosinātāja parakstiem un saskaņojumiem uz būvprojekta ģenerālplāna), Būvniecības likuma 6.1 panta pirmās daļas 1. punktā minētajos gadījumos – četros eksemplāros, bet elektroniski – vienā eksemplārā. Izstrādāto būvprojektu paraksta vai būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 32. punktā minētās personas.” |
| 6. | Anotācijas III sadaļa | **Finanšu ministrija:**Anotācijas III sadaļas 8.punktā ir sniegta informācija, ka Būvniecības informācijas sistēmas pilnveidošanas darbi tiks veikti no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam “Būvniecības procesu un informācijas sistēmas attīstība (1.kārta)” paredzētā finansējuma, kā arī no Būvniecības informācijas sistēmas uzturēšanai piešķirtajiem valsts budžeta līdzekļiem 143 209 euro apmērā. Lūdzam precizēt minēto informāciju, norādot Būvniecības informācijas sistēmas pilnveidošanai paredzētā finansējuma apmēru sadalījumā pa finansēšanas avotiem un Ekonomikas ministrijas budžeta programmu/apakšprogrammu, kuras ietvaros plānoti minētie izdevumi. | **Ņemts vērā** | Skat. precizēto anotācijas III sadaļu |
|  Atbildīgā amatpersona |    |   |
|   | (paraksts) |   |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: Andris.Lazarevs@em.gov.lv

01.10.2019.

2178

E.Bučinska, 67013032

Elga.Bucinska@em.gov.lv

E.Avota, 67013262

Evija.Avota@em.gov.lv